**Hysbysiad Preifatrwydd**

**Pwy yw’r Rheolwr Data?**

Comisiynydd yr Heddlu a Throseddu ar gyfer Dyfed-Powys.

**Ble ydyn ni?**

Blwch Post 99,

Llangynnwr,

Caerfyrddin,

SA31 2PF.

**Â phwy y dylwn i gysylltu os oes gen i ymholiad?**

Rheolwr Cydymffurfio a Pherfformio , Cheryl Gayther.

**Pa ddata personol ydyn ni’n ei gasglu, ei brosesu, ei ddal a’i rannu?**

* Peth o’ch gwybodaeth bersonol (enw, cyfeiriad, e-bost cyswllt, rhif ffôn ac a ydych yn hŷn na 18 oed)
* Eich dewis o ran iaith
* Manylion bras ynghylch eich ymholiad

**Pam ydyn ni’n casglu ac yn defnyddio’r wybodaeth hon?**

* Rydyn ni’n gofyn am y wybodaeth uchod i’n helpu ni i ateb eich ymholiad
* I ddarparu cefnogaeth a chyngor perthnasol i chi
* I fonitro tueddiadau o ran y pryderon sy’n cael eu codi yn eich ardal chi
* I roi gwybod i chi am waith y Comisiynydd yn eich ardal chi

**Beth yw ein sail gyfreithiol dros ddefnyddio eich gwybodaeth?**

Rydyn ni’n casglu ac yn defnyddio eich gwybodaeth dan erthygl 6, paragraff 1, pwyntiau b-e y Rheoliad Diogelu Data Cyffredinol, lle mae’n angenrheidiol:

(b) trosglwyddo gwasanaeth i chi e.e. eich cefnogi pan rydych yn apelio yn erbyn y modd yr ymdriniwyd â chwyn gennych chi i Heddlu Dyfed-Powys

 (c) i ni gydymffurfio â’n goblygiadau cyfreithiol e.e. darparu gwasanaethau yn y Gymraeg

(d) diogelu eich buddiannau hanfodol chi neu unrhyw berson byw arall e.e. os ydych yn dweud wrthym eich bod mewn perygl neu y gallech wneud rhywbeth i beryglu eraill

(e) i berfformio tasg a gyflawnir er budd y cyhoedd neu wrth weithredu’r awdurdod swyddogol a roddwyd i’r Comisiynydd e.e. i sicrhau fod gwasanaeth yr heddlu’n cynnig y gefnogaeth gywir yn y mannau cywir.

**Pa fath o ddata personol ydyn ni’n ei gasglu?**

* Mae data personol yn golygu unrhyw wybodaeth sy’n ymwneud â chi y gellir ei defnyddio i’ch adnabod chi. Yn benodol rydym yn golygu eich enw, cyfeiriad, dyddiad geni ac unrhyw fanylion penodol ynghylch eich rheswm dros gysylltu â ni.
* Os ydych yn ymgeisio am swydd gyda ni (am dâl neu’n wirfoddol), byddwn hefyd yn gofyn am ddata sensitif ychwanegol amdanoch chi e.e. ethnigrwydd, crefydd, anabledd a rhyw. Bydd hyn yn cael ei gadw’n hollol gyfrinachol ac yn cael ei wahanu oddi wrth eich ffurflen gais cyn y broses creu rhestr fer.

**Sut ydyn ni’n casglu eich data?**

Rydyn ni’n casglu eich data personol yn uniongyrchol oddi wrthych chi, neu gallai gael ei drosglwyddo i ni gan Heddlu Dyfed-Powys, un o’n gwasanaethau a gomisiynir, awdurdod lleol neu rywun yn gweithredu ar eich rhan. Os mai dyma’r achos, dylech fod wedi cael gwybod ganddynt eu bod yn gwneud hynny.

**Sut ydyn ni’n diogelu eich data?**

Rydyn ni’n cyfyngu mynediad i’n swyddfeydd ac yn cadw pob data personol sydd gennym mewn cabinetau diogel a storfa electronig â mynediad cyfyngedig. Dim ond y rheiny sydd angen gweld eich gwybodaeth sy’n gwneud hynny.

**Gyda phwy ydyn ni’n rhannu eich gwybodaeth?**

Gan ddibynnu ar natur eich ymholiad, efallai y bydd yn rhaid i ni rannu eich gwybodaeth gyda:

* [Heddlu Dyfed-Powys](https://www.dyfed-powys.police.uk/) – os yw eich ymholiad yn ymwneud â phryder neu ganmoliaeth ynghylch y modd i chi gael eich trin gan yr heddlu
* Un o’n Gwasanaethau a Gomisiynir - os yw eich ymholiad yn ymwneud â chael mynediad at gefnogaeth ychwanegol a ddarperir ar ein rhan
* Un o’n [Partneriaid](http://www.dyfedpowys-pcc.org.uk/en/work-with-me/partners/) – os yw eich ymholiad yn ymwneud â gwasanaethau o dan eu rheolaeth
* Comisiynwyr Heddlu a Throseddu eraill - os yw eich ymholiad yn ymwneud â gwasanaethau y tu allan i ardal Dyfed-Powys

Os bydd angen i ni wneud hyn, byddwn yn rhoi gwybod i chi am ein bwriad i wneud a’r rheswm dros wneud. Mae gennych yr hawl i wrthwynebu neu gyfyngu hyn ar unrhyw adeg.

Ni fyddwn yn trosglwyddo eich gwybodaeth y tu allan i’r DU oni bai bod rheswm cyfreithiol dros wneud hynny. Yn yr achos prin lle bydd angen hynny, byddwn yn ei drafod gyda chi.

**Am ba hyd fyddwn ni’n cadw eich gwybodaeth?**

Mae hynny’n dibynnu ar y rheswm dros gasglu eich gwybodaeth bersonol. Mae ein hamserlenni ar gyfer adolygu'r holl wybodaeth sydd ar gadw gyda ni wedi eu gosod yn ein Polisi Cadw a Gwaredu.

**Beth yw eich hawliau?**

Gallwch ar unrhyw adeg:

1. Wneud cais i gael mynediad i’r wybodaeth rydym yn ei gadw amdanoch chi – rhaid i ni ymateb o fewn un mis i dderbyn eich cais.
2. Roi gwybod i ni am unrhyw wallau – rhaid i ni eu cywiro o fewn un mis, oni bai bod ffactorau sy’n cymhlethu hynny.
3. Wneud cais yn gofyn i ni ddileu gwybodaeth rydym yn ei chadw mewn perthynas â chi – rhaid i ni ystyried eich cais heb oedi gormodol.
4. Gyfyngu’r hyn rydym yn ei wneud gyda’ch gwybodaeth - mae’n bosibl y byddem yn parhau i gadw eich data ond mae’n bosibl y gallech chi gyfyngu’r modd rydym yn ei ddefnyddio. Byddwn yn rhoi gwybod i chi pan fydd y cyfyngiad yn cael ei godi.
5. Wneud cais i dderbyn unrhyw ddata personol mewn perthynas â chi a gedwir yn electronig mewn fformat cludadwy neu ei gael wedi ei drosglwyddo’n uniongyrchol i reolwr data arall.
6. Wrthwynebu ein bod yn prosesu eich data – rhaid i ni stopio prosesu eich data oni bai y gallwn ddangos sail gyfreithiol cymhellol dros barhau.
7. Herio unrhyw benderfyniad a wnaed drwy benderfynu awtomatig neu broffilio – drwy wneud cais am ymyrraeth ddynol, mynegi barn neu herio’r penderfyniad.

**Beth os fyddwch yn newid eich meddwl?**

Gall unrhyw hawl rydych wedi ei roi i ni gael ei dynnu’n ôl ar unrhyw adeg. Efallai y bydd raid i ni brosesu eich data o hyd, ond dim ond pan fyddwn wedi dibynnu ar sail gyfreithiol arall ac eithrio eich cydsyniad. Esbonnir hyn yn glir i chi pan fyddwn yn casglu eich data.

**Beth allwch chi ei wneud os nad ydych yn hapus?**

Os ydych yn dymuno cwyno ynghylch y modd rydych wedi cael eich trin, gallwch gwyno i [Swyddfa’r Comisiynydd Gwybodaeth](https://ico.org.uk/).